EN NETFLIX-SERIE
Det, jeg bringer på bane, er, at det, vi ville anerkende,
som en avanceret civilisation, eksisterede under istiden.
Jeg siger ikke, at de fløj til månen.
Det, jeg siger, er, at de var langt mere avancerede
i deres kendskab til videnskab.
De havde større viden om Jorden og om universet,
end vi bliver lært.
De kunne udføre forbløffende ingeniørbedrifter.
Som i Kappadokien i Tyrkiet, hvor jeg er på vej hen.
Der er en urgammel overlevelsesbunker dybt under jorden.
Den er ikke bygget til at huse nogle få. Den er bygget til at huse tusindvis.
Dens formål er længe blevet diskuteret af konventionelle historikere.
Men jeg tror, at den muligvis kan forklare,
hvordan den forhistoriske civilisation, jeg har ledt efter, gik tabt.
Dette er fortællingen om Derinkuyu.
EN DØDBRINGENDE VINTER
Jeg er taget til et område i Tyrkiet kaldet Kappadokien.
Det ligger omkring 390 kilometer nordvest for Göbekli Tepes mystiske indelukker.
GÖBEKLI TEPE TYRKIET
De blev begravet med vilje.
De mindes en tid med store oversvømmelser i slutningen af istiden.
For millioner af år siden blev regionens landskab forvandlet
af en række vulkanudbrud. De efterlod lag på lag af aske.
De blev sammenpresset gennem årtusinder og dannede en blød sten kaldet tuf.
Det er en type sten, der let bliver formet af elementerne.
Det skaber det, som de lokale kalder "feskorstene".
Denne sten muliggjorde også konstruktionen
af en af de største og mest bemærkelsesværdige projekter,
menneskeheden nogensinde har påbegyndt dybt under denne bløde sten.
Et par kilometer fra hvor jeg står,
ligger den mystiske skjulte by, som blev skabt for tusindvis af år siden.
Den blev skabt af en uidentificeret civilisation,
der tydeligvis blev motiveret af frygt.
Det helt store spørgsmål er derfor: Frygten for hvad?
Den nærliggende by Derinkuyu virker umiddelbart ikke bemærkelsesværdig.
Men i 1963, hvor nogle entreprenører renoverede et hus og slog hul i gulvet,
opdagede de en dyb tunnel. En, der førte til en glemt verden.
Når man går rundt i den lille bys støvede gader, er det svært at tro,
at der i fundamentet under mig er udhugget
et urgammelt, kolossalt og mystisk underjordisk kompleks.
Hvis du har klaustrofobi, er du hermed advaret.
Vi skal ned under jorden.
Dette er den underjordiske by Derinkuyu.
Det er en række tunneller og kamre i sten
med en dybde på op til 85 meter under jordens overflade.
Det giver 18 niveauer med rum og tunneller.
Hele komplekset blev udhugget med håndøkser.
Det er et desorienterende kaninbo,
der af og til åbner sig og bliver til store rum.
Det er umuligt at få en fornemmelse, af hvor stort stedet er indefra.
Størstedelen er dog blevet kortlagt.
Hvis vi fjerner de sten, der adskiller rummene,
kan vi se et tværsnit af byen.
Det er fuldstændig forbløffende.
Det er en myrefarm i menneskestørrelse med underjordiske huler og tunneller.
Den breder sig over et område på fire kvadratkilometer.
Derinkuyu har op mod 15.000 luftkanaler for at holde stedet ventileret.
De forbinder de øvre niveauer med overfladen.
Der er mere end 50 vertikale skakter,
hvor nogle af dem går 85 meter ned til grundvandet.
Heraf kompleksets navn.
Derinkuyu betyder "dyb brønd".
Stedets opfindsomme og arkitektoniske kompleksitet er betagende.
Beregninger viser, at Derinkuyu kunne huse op til 20.000 mennesker.
Der er flere spørgsmål.
Hvilke mennesker? Hvornår? Hvorfor?
Det er svært at vide med sikkerhed,
for Derinkuyu er som et gerningssted, der blev nedtrampet gennem generationer.
TYRKIET SYRIEN
Mange kulturer har været i denne del af Tyrkiet.
KAPPADOKIEN
Kappadokien var i århundreder et sted med stor strategisk betydning.
Blandt andet på grund af Silkevejen, som forbandt Asien med Europa.
Den går tilbage til Alexander den Stores tid.
SILKEVEJEN
Den tyrkiske forsker Sevim Tunçdemir
er ekspert i Derinkuyus tunneler og dets adskillige beboere.
MUSEUMSDIREKTØR
Regionen har huset mange civilisationer.
Hvis vi opsummerer og starter fra begyndelsen:
Først var der hettitterne.
Så kom frygerne og derefter perserne.
Så Kappadokiens kongerige.
Romerriget.
De benyttede sig alle af tunnelerne.
De var endda i brug helt frem til perioden med Osmannerriget.
ÅR 1400
Da tunnellerne blev opdaget,
fandt arkæologer kulturgenstande fra urkristendommen.
Og der var hemmelige mødelokaler dybest nede.
De havde hvælvede lofter, som man ser i kirker.
Den oprindelige teori,
som mange historikere stadig holder fast i,
var, at tunnelerne under Derinkuyu
blev udhugget af kristne i det syvende århundrede.
ÅR 650
Fordi de ville skjule sig for arabiske plyndringer.
Det er en fortælling, vestlige turister kan lide.
Den er bare fuldstændig forkert.
Senere udgravninger fandt beviser på, at den underjordiske by blev brugt
så tidligt som det ottende århundrede f.v.t.
ÅR 750 F.V.T.
Det er hundredvis af år, før de kristne ankom.
Vi oplever det gang på gang ved arkæologiske områder verden over.
Der er store opslag baseret på arkæologernes visdom.
Og de opslag er gentagende gange forkerte.
Faktuelt forkerte.
De er modbevist af senere udgravninger, men ikke ændret.
Stol ikke på opslagstavlen. Lav selv benarbejdet.
Sæt ikke din lid til de såkaldte eksperter.
Mange kulturer har benyttet tunnellerne i århundreder.
Jeg vil vide, hvem der startede dette bemærkelsesværdige projekt.
Hvor gammelt er det?
Historikeren Hüsam Süleymangil har udforsket området i årtier.
Han forsøger at afsløre dets mystiske oprindelse.
Når jeg kigger på Derinkuyu og dets kompleksitet, er jeg forundret.
Hvornår, tror du, at projektet påbegyndtes?
Der er adskillige teorier…
HÜSAM SÜLEYMANGIL HISTORIKER
…men ingen er bevist.
Okay.
De fandt ingen nedskrevne kilder.
De fandt intet organisk materiale til at lave en kulstofdatering.
Er der ingen kulstofdateringer?
Ikke så vidt jeg ved.
Det er utroligt.
Så dateringen er stadig et stort mysterie.
Jeg har mine egne teorier,
men Hüsam også et tidspunkt,
baseret på den ældste kultur, vi kender, der benyttede grotterne.
Efter min mening er den mest sandsynlige teori,
at det er fra det ottende århundrede f.v.t.
Dengang var denne del af verden beboet
af folket kendt som frygerne.
De var truet af et andet rige kendt som Assyrien.
Vi ved, at der kom en stor assyrisk hær fra sydøst.
Frygerne må have betragtet den indtrængende hær med stor rædsel.
Assyrerne var berygtede for at flå huden af fanger,
spidde dem og brænde børn levende.
Senere beretninger beskriver,
at da den assyriske hær marcherede mod denne dals folk,
blev de overrasket over forsvarernes opfindsomme taktikker.
Frygerne kæmpede mod den assyriske hær
i en form for guerillakrig.
De angreb hæren fra uventede steder.
Da hæren begyndte at jagte dem,
kom de hertil og brugte det som gemmested.
Det er en hæderkronet strategi i guerillakrig.
Lignende tunneller blev lavet af Viet Cong i Sydvietnam.
Det samme gjorde afghanske oprører.
Først for at gemme sig for sovjetterne og derefter de amerikanske styrker.
Denne officielle holdning,
at frygerne udgravede tunnelerne for at have en hemmelig militærbase,
lader til at være understøttet af et af stedets smarte egenskaber.
Det er enorme stenskiver, der kan rulles på plads
og derved forsegle passagerne.
Disse rullende døre har en diameter på op til 1,5 meter.
Og kan veje op mod et halvt ton.
Stenskiven har et hul på indersiden.
Hvis man indsætter en sten som håndtag, kan dørene rulles, til de lukker.
Det skaber en glat, formidabel barriere mod dem på den anden side.
Men fremstillede frygerne virkelig disse opfindsomme døre,
eller var de her i forvejen?
De er hugget ud af den sammenpressede aske,
som feskorstenene er lavet af.
Det er den samme bløde sten, der gjorde det muligt, at udgrave dette.
Det er døre, der kan lukkes, og som derved adskiller niveauerne.
Det har krævet sofistikeret ingeniørarbejde.
Stenen er dog blød.
Målrettede angribere, der havde mukkert og mejsel,
kunne let have brudt igennem.
Det ville gøre den store bygningsindsats fuldstændig nytteløs.
Jeg spekulerer på, om de blev designet til at stoppe mennesker.
I mine øjne ligner det ikke et forsvarsværk.
Nærmere en måde at opdele sektionerne for at få noget privatliv.
Eller for at forhindre ild i at sprede sig.
Selv hvis dette sted oprindeligt var ment som en militærbase,
hvorfor så udgrave det her?
Der var intet at forsvare her.
Der var ingen bebyggelse over jorden
i Derinkuyu indtil år 1830.
Forestillingen om, at folk tog hertil for at gemme sig fra invaderende hære,
giver ikke så meget mening for mig.
Når en hær invaderer et område,
er det for at indtage og besætte det område.
De kunne blot blokere indgangene og vente på at de andre døde af sult.
Så den opfattelse giver ikke nogen mening.
Efter min mening går lærdommen for langt,
når de siger det 8. århundrede f.v.t.
Det er blot det tidligste, der er fundet spor efter aktivitet.
Ja.
Men vi ved ikke, om de blev skabt der.
De var der måske allerede.
Det er muligt. Det er et mysterie.
-Det er den mest sandsynlige teori… -Ja.
…og ikke den eneste korrekte teori.
Dateringen af denne underjordiske by
er omtrent så usikker, som nogen arkæologisk datering kan være.
Alle de foreslåede datoer kommer fra stedets brug i forskellige perioder.
Det faktum, at jeg bor i hus i dag,
betyder ikke, at det blev bygget af mig.
Det er den tanke, der får mig til at tvivle på tunnellernes datering.
Kan de være ældre?
Endda meget ældre, end hvad den accepterede teori hævder?
Og hvad hvis det ikke var et sted, hvor man gemte sig for indtrængende fjender,
men hvor man gemte sig for noget andet?
I de ældste lag, som er tættest på overfladen,
lader kamrene ikke til at være designet til forsvar,
men til hverdagsbrug.
De underjordiske byer var designet til at imødekomme menneskelige behov.
Med andre ord en dagligdag.
Og alle de nødvendige ressourcer var tilgængelige.
Alt fra køkken, spisekammer og beboelsesrum.
Der er sektioner, som vi ved, blev brugt til madlavning.
Og vi ved, at de byggede små skorstene.
Ved indgangsetagerne er der rum, der er blevet kaldt stalde.
Dyr var menneskets mest værdifulde ejendel.
Et af områderne er endda et urgammelt vinbrug.
Her blev druer knust.
Tunnellerne ville fungere som en god vinkælder.
Temperaturen er behagelig,
uanset hvor varmt eller koldt det bliver på jordoverfladen.
Fødevarer holdt sig friske i længere tid hernede.
Derinkuyu er tydeligvis skabt til at huse et betydeligt antal mennesker.
En underjordisk bunker.
BJERGKOMPLEKSET I CHEYENNE USA
Tænk på alle de nyere eksempler,
hvor mennesket har skabt enorme underjordiske rum til beboelse.
Eksempelvis bjergkomplekset i Cheyenne i Colorado.
DIXIA CHENG KINA
Dixia Cheng i Beijing består af et netværk af underjordiske tunneller.
NØDOPERATIONSCENTER USA
Præsidentens nødoperationscenter under Det Hvide Hus.
De blev ikke bygget for at forsvare sig mod indtrængende hære.
De blev bygget til at være tilflugtssteder
for at beskytte menneskeliv mod en trussel fra oven.
Jeg tror, det er det, der foregik…
…i Derinkuyu.
Men jeg tror også, at bunkeren blev skabt for længere siden,
end arkæologerne vil overveje.
Der er bevismateriale, der antyder,
at Derinkuyu måske går helt tilbage til den seneste istid.
Det drejer sig om de afslørende mærker, der er efterladt af håndøkser
på Derinkuyus vægge.
Blot halvanden kilometer fra Derinkuyu
har tyrkiske arkæologer, da de undersøgte et forhistorisk flodleje,
fundet adskillige håndøkser og andet værktøj af sten.
De er dateret til 9.500 år f.v.t.
Slutningen af den seneste istid.
Det er samme slags værktøj,
der formede Derinkuyus øverste og ældste kamre.
KARAHAN TEPE TYRKIET
Tænk på Karahan Tepes halvunderjordiske kamre,
som er mindre end 500 kilometer herfra.
Søjlerne der minder meget
om de naturlige formationer af feskorstene i Kappadokien.
Da ingen bestrider,
at kammeret blev udhugget i slutningen af den seneste istid,
kan Derinkuyu godt være
blevet skabt på samme tidspunkt.
I takt med at Derinkuyu afslører sin dybde og kompleksitet,
er det svært at ignorere stedets enorme omfang.
Og den gevaldige indsats det krævede at udhugge tunnellerne.
Denne ingeniørbedrift er endnu mere bemærkelsesværdig,
da det faktisk ikke er den eneste underjordiske by i Kappadokien.
I 2013 faldt nogle bygningsarbejdere
over en ny række tunneller i Nevşehir.
Det er 27 kilometer herfra.
De fandt en underjordisk by, der var endnu større end Derinkuyu.
Siden da er flere underjordiske byer blevet opdaget.
TYRKIET SYRIEN
Den forbløffende sandhed findes i Kappadokien…
KAPPADOKIEN
…hvor arkæologer har identificeret 36 lignende underjordiske byer.
Og hvis vi medregner dem med to niveauer,
så eksploderer antallet til 200 byer.
Blot otte kilometer fra Derinkuyu gemmer en af disse underjordiske byer
på en utrolig hemmelighed.
Tunnellerne i Kaymakli er otte etager dybe
og breder sig over et større område end Derinkuyu.
Baseret på antallet af opbevaringskamre, der er hugget ind i væggene,
mener arkæologerne, at der har været plads til 3.500 mennesker i bunkeren.
Kaymaklis mest utrolige egenskab befinder sig dog tre etager nede.
Det er en underjordisk tunnel, der fortsætter ud i det fjerne.
I dag er den ufremkommelig,
men nogle hævder, at den blokerede tunnel forbinder Kaymakli med Derinkuyu.
Det er en afstand på cirka otte kilometer.
Arkæologer har faktisk bekræftet,
at mindst seks underjordiske komplekser i Kappadokien
er forbundet med hinanden via lignende underjordiske passager.
Efter min mening, ændrer dette alt.
Disse underjordiske labyrinter er mere end isolerede individuelle bunkere.
De er en del af et omfattende projekt,
som inkluderer mange lignende områder spredt ud over regionen.
KAPPADOKIEN
Kun en yderst motiveret kultur ville påbegynde sådan en opgave.
Hvilken form for trussel ville være så altødelæggende,
at den kunne få et helt folk,
muligvis hundredtusinder af dem, til at udhugge et nyt liv under jorden?
Der må være en anden forklaring på, hvorfor stederne blev skabt.
Noget, der giver mere mening, end at de gemte sig for en indtrængende hær.
Svaret findes måske i en af regionens ældste myter.
Den er dateret tusindvis af år tilbage til zarathustrianismen.
Disse er nogle af Kappadokiens kendte, snurrende dervish-dansere.
De er trofaste følgere af religionen sufisme.
Det er et af de få levn fra zarathustrianismekulturen.
Den persiske profet Zoroaster grundlagde, hvad ifølge nogen
er verdens ældste religion, der stadig praktiseres.
Dets hellige tekster henviser til en underjordisk by ligesom Derinkuyu.
Der står det tydeligt, hvorfor den blev lavet og af hvem.
Zoroaster omtalte den første konge og civilisationens grundlægger.
En mand ved navn Yima.
En dag, da Yima sad ved flodbredden,
ankom den mægtige gud Ahura Mazda med en dyster advarsel.
Det var ikke om en oversvømmelse, men om en skæbnesvanger vinter.
Han fortalte Yima, at han skulle bygge et "vara". Et kolossalt underjordisk ly.
Han skulle medbringe de bedste kvinder, mænd og dyr.
To af hver slags.
Yima skulle opbevare frø fra hvert et træ og hver en frugt
og skabe et uudtømmeligt lager, der kunne holde til efter vinteren.
Og tilmed fortæller den hellige tekst,
at vinterens begyndelse ville blive varslet af en slange på himlen.
Det vara, der skal forestille at være mytisk,
lyder meget som de underjordiske byer, vi finder her i Kappadokien.
Konventionelle historikere nægter dog at se sammenhængen.
Myten om Yima er endnu en af de myter,
som ifølge arkæologer er betydningsløs.
Den beretter dog om en forfærdelig og iskold vinter.
Og ligesom geologer har bekræftet,
at der var store oversvømmelser i Yngre Dryas
meget lig dem, der er beskrevet i myterne,
har de også anført, at temperaturen efterfølgende styrtdykkede verden over.
Det var en skæbnesvanger vinter.
Og der er den detalje, der kobler begyndelsen af den dødbringende vinter
med ankomsten af den store slange på himlen.
Ligesom de slanger, vi er stødt på i de urgamle aztekiske myter.
Eller i iroksernes.
Her er slanger altid associeret med naturkatastrofer.
Jeg bliver også mindet om søjlerne ved Göbekli Tepe,
som er dækket af udskæringer af slanger, der ser ud til at regne ned fra himlen.
Eller slangen, der var indgraveret i Ġgantija templet i Malta.
Eller slangehøjen i Nordamerika.
Arkæologerne forbinder selvfølgelig ikke disse urgamle symboler og traditioner
fra hver sin side af planeten med hinanden.
Heller ikke til én begivenhed.
Men nu har vi set, hvordan forskellige og angiveligt ubeslægtede konstruktioner
verden over
har draget fordel af en urgammel viden, der er gået i arv.
En fælles arv med ukendt oprindelse.
En utrolig implikation er, at der under istiden var
en avanceret civilisation, hvis indflydelse nåede hele kloden.
De sameksisterede med jæger-samlerne, som vi ved var til stede på det tidspunkt.
En civilisation, der blev ødelagt
under de mystiske naturkatastrofer i Yngre Dryas.
Kan alle disse referencer til slanger ligeledes være en del af arven?
De kan være en advarsel efterladt af de overlevende.
Efter min mening er mennesket en art med hukommelsestab.
Vi fik et slemt slag i hovedet af naturkatastroferne
i slutningen af den seneste istid.
Det fik os til at glemme et vigtigt kapitel i vores historie.
Det kan blive et stort problem. For ligesom med mange af myterne
er der en senere fortælling om Yima, der ender med en advarsel fra guderne:
En dag vil en lignende katastrofe vende tilbage.
Er det muligt?
Det var i lang tid et mysterie, hvad der udløste oversvømmelserne,
brandene og de lave temperaturer i Yngre Dryas.
Nye geologiske beviser tyder dog på en forfærdelig mulighed.
Beviserne er stadig synlige i dag
i det forhistoriske Amerikas arrede landskab,
hvilket er mit næste mål.
Jeg er ret overbevist om, at slangesymbolernes oprindelse
er baseret på slangerne på himlen.
Vi kalder dem kometer.